Samsung Galaxy Watch 6 Classic lækket på billeder

Samsung Galaxy Watch 6 Classic er blevet lækket på en række formodede billeder.

Classic-modellen fra Galaxy Watch-serien ser ud til at gøre et comeback, efter at den har været fraværende i Galaxy Watch 5-serien, til fordel for Watch 5 Pro. Watch 6 Classic er nemlig blevet fremvist på en række lækkede fotos, hvilket giver os det første indtryk af uret.

Ifølge billederne får Galaxy Watch 6 Classic et design i stil med forgængeren Watch 4 Classic, hvilket vil sige, at uret kan styres ved hjælp af en skive i urets ramme, der kan drejes. Uret siges at få en skærmstørrelse på 1,47″ med en opløsning på 470×470 pixels. Batteriet forventes desuden at blive en anelse større end forgængeren – derudover får den sandsynligvis en mere strømeffektiv chip. Hvorvidt Watch 6 Classic kommer i to forskellige størrelser, nævner kilden ikke.

Samsung Galaxy Watch 6-serien rygtes at blive lanceret i slutningen af juli måned, under et Galaxy Unpacked-event.

Læs også: Google lancerer Pixel 7a

Samsung Galaxy Watch 6 Classic lækket på billeder